‘भूकम्पका कारण क्षतिग्रस्त साना/ठूला सम्पदा पुनर्निर्माणको चरणमा छ ,’ भक्तपुर नगर प्रमुख सुनील प्रजापतिले भने , ‘समुदाय , संस्कृतिविद् , इतिहासविद् र सरोकारवाला व्यक्तिहरूको सल्लाह बमोजिम नगरपालिकाले क्रमिक रूपमा नगर क्षेत्रको सम्पदा संरक्षण गर्ने अठोट लिएको छ ।’ संरक्षण अभावमा अलपत्र परेका सम्पदाको अध्ययन गरी नगरपालिकाले जीर्णोद्धार तथा पुनर्निर्माण गर्ने उनले बताए ।